IVL พื้นฐานแกร่งกำไรปีนี้แตะ 2 หมื่นลบ.โบรกฯแนะซื้อเป้า 75 บ.
IVL พื้นฐานแกร่งกำไรปีนี้แตะ 2 หมื่นลบ.โบรกฯแนะซื้อเป้า 75 บ.
24 พ.ค. 2561

บล.เอเอสแอล ระบุในบทวิเคราะห์วันนี้(24พ.ค.)ว่า  บริษัท อินโดรามา เวนเจอร์ส จำกัด (มหาชน) หรือ IVL ส่วนต่างราคาปิโตรเคมีที่ยังคงปรับตัวเพิ่มในทุกกลุ่มผลิตภัณฑ์ จากความต้องการที่เพิ่มขึ้นด้วยผลของฤดูกาลและความต้องการที่เพิ่มขึ้นจากจีน รวมไปถึงอุปทานที่ตึงตัว ปัจจัยเชิงบวกต่อผลประกอบการใน ไตรมาส2/61
ประเมินแนวโน้มกำไรสุทธิในไตรมาส 2/61 เพิ่มขึ้นทั้ง เทียบไตรมาสก่อนหน้า และ เทียบช่วงเดียวกันของปีก่อน และคาดหมายเห็น High Record ของ Core EBITDA เบื้องต้นเราประเมินกำไรสุทธิไตรมาส 2/61 ไม่ควรต่ำกว่า 5.5 พันล้านบาท
คาดกำไรสุทธิปี 61 อยู่ที่ 2 หมื่นล้านบาท (+46%เทียบช่วงเดียวกันของปีก่อน) จากส่วนต่างราคาผลิตภัณฑ์ที่แข็งแกร่ง และโครงการที่จะได้ข้อสรุปผ่านการทำ M&amp;A หลายโครงการ แนะนำ “ซื้อ” มูลค่าเหมาะสมที่ 75 บาท (Upside 22% // Company Report วันที่ 22 พ.ค.)